CELEX: 32022R0710
Language: sl
Date: 2022-05-06 00:00:00
Title: Uredba Komisije (EU) 2022/710 z dne 6. maja 2022 o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni (Besedilo velja za EGP)

10.5.2022   
               
               
                  SL
               
               
                  Uradni list Evropske unije
               
               
                  L 133/9
               
            
         UREDBA KOMISIJE (EU) 2022/710
         z dne 6. maja 2022
         o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih (1) ter zlasti člena 17(3) Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (ES) št. 1924/2006 so zdravstvene trditve na živilih prepovedane, razen če jih Komisija v skladu z navedeno uredbo odobri in uvrsti na seznam dovoljenih trditev Unije.
                  
               
                     (2)
                  
                  
                     Uredba (ES) št. 1924/2006 določa tudi, da lahko nosilci živilske dejavnosti vloge za odobritev zdravstvenih trditev predložijo pristojnemu nacionalnemu organu države članice. Nacionalni pristojni organ veljavne vloge pošlje Evropski agenciji za varnost hrane (v nadaljnjem besedilu: Agencija).
                  
               
                     (3)
                  
                  
                     Agencija po prejemu vloge takoj obvesti druge države članice in Komisijo ter pripravi mnenje o zadevni zdravstveni trditvi.
                  
               
                     (4)
                  
                  
                     Komisija ob upoštevanju mnenja Agencije sprejme odločitev o odobritvi zdravstvenih trditev.
                  
               
                     (5)
                  
                  
                     Družba Anxioﬁt Ltd. je v skladu s členom 14(1), točka (a), Uredbe (ES) št. 1924/2006 predložila vlogo, Agencija pa je morala pripraviti mnenje o znanstveni utemeljitvi zdravstvene trditve v zvezi z uživanjem Anxioﬁt-1 ter zmanjšanjem subklinične in blage anksioznosti (vprašanje št. EFSA-Q-2020-00032). Vlagatelj je predlagal naslednjo trditev: „Anxiofit-1 dokazano olajša subklinično in blago anksioznost. Subklinična in blaga anksioznost sta dejavnika tveganja za razvoj anksioznih motenj in depresije.“
                  
               
                     (6)
                  
                  
                     Komisija, države članice in vlagatelj so o navedeni trditvi prejeli znanstveno mnenje (2) Agencije, ki je na podlagi predloženih podatkov ugotovila, da znanstveni dokazi ne zadoščajo za vzpostavitev vzročno-posledične povezave med uživanjem Anxiofita-1 ter zmanjšanjem subklinične in blage anksioznosti. Ker zdravstvena trditev ne izpolnjuje zahtev iz Uredbe (ES) št. 1924/2006 za vključitev na seznam dovoljenih trditev Unije, se ne bi smela odobriti.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Zdravstvena trditev iz Priloge k tej uredbi se ne uvrsti na seznam dovoljenih trditev Unije v skladu s členom 14(1) Uredbe (ES) št. 1924/2006.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. maja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 404, 30.12.2006, str. 9.
         
            (2)  EFSA Journal 2020;18(10):6264.
      
      
         
            PRILOGA
            Zavrnjena zdravstvena trditev
            
                        Vloga – ustrezne določbe Uredbe (ES) št. 1924/2006
                     
                     
                        Hranilo, snov, živilo ali kategorija živil
                     
                     
                        Trditev
                     
                     
                        Referenčno mnenje Evropske agencije za varnost hrane
                     
                  
                        Zdravstvena trditev v skladu s členom 14(1), točka (a), ki se nanaša na zmanjšanje tveganja za bolezen
                     
                     
                        Anxiofit-1, živilska sestavina, ki vsebuje vodno-alkoholni suhi izvleček iz korenine Echinacea angustifolia, ki je standardiziran za specifični alkamidni profil
                     
                     
                        Anxiofit-1 dokazano olajša subklinično in blago anksioznost. Subklinična in blaga anksioznost sta dejavnika tveganja za razvoj anksioznih motenj in depresije.
                     
                     
                        EFSA-Q-2020-00032